CELEX: 62019TN0370
Language: et
Date: 2019-06-19 00:00:00
Title: kohtuasi T-370/19: 19. juunil 2019 esitatud hagi — Hispaania versus komisjon

5.8.2019   
            
            
               ET
            
            
               Euroopa Liidu Teataja
            
            
               C 263/67
            
         
      19. juunil 2019 esitatud hagi — Hispaania versus komisjon
      (kohtuasi T-370/19)
      (2019/C 263/72)
      Kohtumenetluse keel: hispaania
      
         Pooled
      
      
         Hageja: Hispaania Kuningriik (esindaja: M. García-Valdecasas Dorrego)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 18. märtsi 2019. aasta otsus;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Käesolev hagi on esitatud komisjoni 18. märtsi 2019. aasta otsuse peale Kosovo reguleeriva asutuse osalemise kohta Elektroonilise Side Euroopa Reguleerivate Asutuste Ühendatud Ameti tegevuses (1).
      Hagi põhjenduseks esitab hageja kolm väidet.
      
                  1.
               
               
                  Esimene väide, et on rikutud Euroopa Parlamendi ja nõukogu 11. detsembri 2018. aasta määruse (EL) 2018/1971 millega asutatakse elektroonilise side Euroopa reguleerivate asutuste amet (BEREC) ja BERECi tugiamet (BERECi büroo) ja muudetakse määrust (EL) 2015/2120 ning tunnistatakse kehtetuks määrus (EÜ) nr 1211/2009 (2), artiklit 35, kuna selle artikliga on üksnes lubatud, et reguleerivate asutuste nõukogu, töögrupid ja haldusnõukogu võivad teha koostööd kolmandate riikide asutustega.
               
            
                  2.
               
               
                  Teine väide, et on rikutud määruse (EL) 2018/1971 artiklit 35, kuna puudub kokkulepe Kosovo reguleeriva asutuse osalemiseks BERECis.
               
            
                  3.
               
               
                  Kolmas väide, et on rikutud määruse (EL) 2018/1971 artiklit 35, kuna Euroopa Komisjon on rikkunud menetlust, mis on sätestatud kolmandate riikide asutuste osalemiseks BERECis. See asjaolu viis ühtlasi sellise õigusakti vastuvõtmiseni, millel puudub igasugune seaduslik alus ja mis tekitas kolmandatele isikutele õiguslikke kohustusi, ilma et komisjonil oleks eripädevust seda teha.
               
            
         (1)  ELT 2019, C 115, lk 26.
      
         (2)  ELT 2018, L 321, lk 1.